
E L Ő T E R J E S Z T É S

Sülysáp Város Önkormányzata Képviselő-testületének

2019. július 25-én tartandó rendkívüli ülésére

3. napirendi ponthoz
Tárgy:
Gázelosztó-vezeték létesítése a Sülysáp 0406/34, 0406/35 és 0406/36 hrsz. alatti ingatlanokon
Tisztelt Képviselő-testület!

Az iparterület gázellátásához szükséges dn 90 PE  középnyomású gáz-elosztóvezeték, a hozzá tartozó szerelvények és annak 2-2 m széles biztonsági övezete érinti a Sülysáp 0406/34, 0406/35 és 0406/36 hrsz. alatti telkeket is. Ezeket a területeket az önkormányzat már értékesítette, de tulajdonjog-fenntartással, így a vezetékjog ingatlan-nyilvántartásba való bejegyzéséhez a Képviselő-testület hozzájárulása is szükséges.

A vezetékjog bejegyzése az önkormányzat, az ENDA TRANS BT. és az NKM Földgázhálózati Kft. közötti háromoldalú megállapodás alapján fog megtörténni.

Kérem az előterjesztés szíves megtárgyalását és döntésük meghozatalát.

…/2019. (VII. 25.) ÖKT határozati javaslat
Sülysáp Város Önkormányzatának Képviselő-testülete az Mötv. 107. §-a alapján 

1./ hozzájárul ahhoz, hogy az NKM Földgázhálózati Kft. (székhelye: 1081 Budapest II. János Pál pápa tér 20.; cégjegyzékszáma: 01-09-878954) az N+F Kft. által készített T-07/19  tervszámú tervdokumentáció alapján átvezessen egy dn 90 PE  középnyomású gázelosztó-vezetéket az önkormányzat tulajdonát képező Sülysáp 0406/34, 0406/35 és 0406/36 hrsz. alatti, kivett ipartelep megnevezésű ingatlanokon;

2./ hozzájárul ahhoz, hogy a 0406/34 hrsz.-ú ingatlan 25 m2, a 0406/35 hrsz.-ú ingatlan 126 m2 és a 0406/36 hrsz.-ú ingatlan 195 m2 területű ingatlanrészére a gázelosztó-vezeték és a hozzá tartozó szerelvények elhelyezése és üzemeltetése céljából, valamint ezek 2-2 m széles biztonsági övezetének biztosítására a Nagykátai Járási Hivatal Földhivatala által 334/2019. számon záradékolt változási vázrajz szerint vezetékjog kerüljön bejegyzésre az NKM Földgázhálózati Kft. javára;

3./ felkéri és felhatalmazza a polgármestert a vonatkozó Vezetékjogi megállapodás aláírására.

Határidő: azonnal

Felelős: polgármester

Sülysáp, 2019. július 22.

Horinka László s.k.


polgármester

